شەفەق
نیوز/ ژنیگ ئێتالی زیاتر لە نیم مەلیۆن دۆلار قەرەبوو وەرگرد، دویای ئەوە ک ئاشکرا
کرد لە مناڵەیی وەگەرد کوورپەی ژنیگتر لەناو خەسخانە ئاڵشتی کریایە.
رووژنامەی
تایمز بەریتانی وت: ئەنتۆلیلا ئەو خانمە لە تەمەن ٣٣ ساڵان، سکاڵا لە شار بولیا لە
باشوور ئیتاڵیا توومار کردیە، دویای ئەوە ک ئاشکرا کرد لە مناڵیی وەگەرد کوورپەی ژنیگتر
لە خەسەخانەی زایین لە ناوچەی کانوسا دی بولیا ئاڵشت کریاگە.
پاریزەر
ئەو خانمە وت: ئەنتونیلا توەنست ئەرا خوەی وەرد داڵگ وباوگ راسی خوەی ژیانی بوێدەسەر
ک خاوەن کۆمپانیا بوینە، وماڵ گەورەیگ داشتنە، باوجی یە گشتی لەدەسدا.
ئەنتۆنیلا
لە حوزەیران ١٩٨٩ لە ژنیگ وەناو کاترینا پەیا بویە، ئەوەیش وەگەرد مناڵزایین ژنیگتر
وەناو کوریتا، ک مناڵەگەی ئەو دویای ئەوە ناوی نریا (لۆرینا).
جیاوازی
ناوبەین هەردوگ زایین لە دە خولەک زیاتر نەوی، و هاتێ دەسوینک نشانەکردن وەدەسیان نەویە.
پاریزەرەگە
وتیش: ئی خانمە زیان سەختیگ لە مناڵیی وەخوەی دیە،  ک باوگ تونەڕەوی واز لە خیزانەگە هاوردیە، ئیجا
داڵگییش واز لەلی هاوردیە، و کەفتیەسە لای باپیر وداپیری ک ئەوانیش ئەرا تورکیا کلی
کردنە، و لەورا خیزانیگتر ئیوەتی کردیە.
لە ساڵ
٢٠١٢ ئەنتۆنیلا ئاشکرای باوەت ئاڵشتکردنی ئاشکرا کرد، دویای ئەوە ک داڵگ درووکانیی
وینەیگی لە سۆشیال میدیا بڵاو کرد.
وتیش:
ئەو ناوچە بویچگە ومەردمەگە یەکتری ناسن، و کاترینا هاوشیوەیی فرەیگ وەگەر ئەنتۆنیلا
دی، ک داوای وەشکین دی ئێن ئێن کرد.
دویای
دە ساڵ، ئەنتۆنیلا سکاڵایگ دادوەری لەبان حکومەت هەرێمی توومار کرد، تا نیم مەلیۆن
یۆرۆ بکەفێدە دەسی، و باوگییش ٢١٥ هەزار یۆرۆ قەرەبوو کریا، و خوەشک بایلۆژیی وەناو
(فرانشیسکۆ) ٨٢ هەزار یۆرۆ قەرەبوو کریا، و ئەنتۆنیلا ئەرا رووژنامەی لا ریبابلیکا
وت" پویل چشتیگ ئاڵشت نیەکەێد و جارانی گلەو نیەێد.
